《再和自赋》
宋代·林希逸

意散久知流不竞，交穷甘与月同孤。酣歌斫地凭谁听，心事笺天恐未俞。

何必红云班立鹄，只愁赤壁网无鲈。身名自要分轻重，人世多惭弹雀珠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。